సినిమా అవకాశాలు తగ్గిపోవడం, పీటల వరకు వెళ్లిన పెళ్లి ఆగిపోవడం వంటి వాటితో హీరోయిన్ త్రిష ఇంక తలెత్తుకుని తిరగలేదు అంటూ ఆ మధ్య త్రిష గురించి వార్తలు బాగానే వినిపించాయి. అయితే అవేమీ పట్టించుకోని త్రిష తన ప్రయత్నాలను మాత్రం వదలలేదు. ధనుష్ 'కోడి' చిత్రంలో చేసిన నెగిటివ్ రోల్తో మంచి పేరు రావడంతో త్రిష మళ్లీ తన చరిష్మాని అందుకునేందుకు ఆ చిత్రం నాంది అయ్యింది. హీరోల పక్కన అవకాశాలు రానప్పటికీ సోలో హీరోయిన్గా రెండు మూడు చిత్రాలు ఇప్పుడు త్రిష చేతిలో వున్నాయి. వీటితో మళ్లీ తన స్టార్డమ్ అందుకుంటానని త్రిష ధీమా వ్యక్తం చేస్తోంది.ఇక సినీ అవకాశాల గురించి అలా ఉంచితే, త్రిషకి మంచి రోజులు వచ్చాయి అనేదానికి శుభసూచకంగా ఇప్పుడు త్రిష కొన్ని బ్రాండ్లకి అంబాసిడర్గా ఛాన్స్లు సంపాదించి, తన పని అయిపోలేదంటూ హింట్ ఇస్తోంది. ఇప్పటికే ''వివిడి గోల్డ్ కోకోనట్ ఆయిల్'' బ్రాండ్ అంబాసిడర్గా వున్న త్రిషకి, తాజాగా ''వి.కే.సి స్కాలినో ఫుట్వేర్'' బ్రాండ్కి సౌత్ తరుపున అంబాసిడర్గా వ్యవహరించే అవకాశం వరించింది. దీనికి సంబంధించిన అగ్రిమెంట్పై సైన్ చేస్తున్న ఫోటోని త్రిష తన ట్విట్టర్ పేజీలో పోస్ట్ చేసింది. అంతే కాదు ఈ బ్రాండ్కి సంబంధించిన యాడ్ షూట్ భలే ఫన్నీగా ఉన్నట్లు త్రిష తెలుపుతోంది.
sinima avakaasaalu taggipovadam, peetala varaku vellina pelli aagipovadam vanti vaatitho heroin trisha inka talettukuni tiragaledu antuu aa madhya trisha gurinchi vaartalu bagane vinipinchaayi. ayithe avemi pattinchukoni trisha tana prayatnaalanu maatram vadalaledu. dhanush 'kodi' chitramlo chesina negitive roltho manchi paeru raavadamtho trisha malli tana charishmaani andukunenduku aa chitram naandi ayyindi. heerola pakkana avakaasaalu ranappatiki solo heroinga rendu moodu chitraalu ippudu trisha chetilo vunnayi. veetitho malli tana stardom andukuntaanani trisha dheema vyaktam chestondi.ika cinee avakaasaala gurinchi alaa unchithe, trishaki manchi rojulu vachayi anedaaniki subhasuuchakamgaa ippudu trisha konni brandlaki ambasidarga chaanslu sampaadinchi, tana pani ayipoledantu hint istondi. ippatike ''vividi gold coconat aayil'' brand ambasidarga vunna trishaki, taajaagaa ''vi.kee.si scalino futware'' brandki south tarupuna ambasidarga vyavaharinche avakaasam varinchindi. deeniki sambandhinchina agrimentpy sain chestunna photoni trisha tana twitter paejeelo post chesindi. anthe kaadu ee brandki sambandhinchina yad shoot bhale fanniga unnatlu trisha teluputondi.